নবীগঞ্জ প্রতিনিধি ॥ নবীগঞ্জের পল্লীতে ধান কাটাকে কেন্দ্র করে দু’দলের সংঘর্ষে উভয় পক্ষে ১০ জন আহত হয়েছে। গতকাল বিকেলে দেবপাড়া ইউনিয়নের ফরিদপুর গ্রামে এ সংঘর্ষের ঘটনাটি ঘটেছে। সংশ্লিষ্ট সূত্রে জানা গেছে-ওই গ্রামের আলী আহমদের জমির পাকা ধান একই গ্রামের আবুল কাশেম গংরা গতকাল শনিবার বিকাল সাড়ে ৪ টায় জোরপূর্বক কেটে নিয়ে যেতে চাইলে আলী আহমদের লোকজন বাধা দেয়। এ নিয়ে কথাকাটাকাটির এক পর্যায়ে উভয় পক্ষ সংঘর্ষে লিপ্ত হলে উল্লেখিত সংখ্যক লোক আহত হয়। গুরুতর আহত ফিরোজ আলী (৫০), আব্দুস সহিদ (৩৮), জয়নাল আবেদিন (৫৫) ও আবুল কাশেম (৪৫)কে নবীগঞ্জ উপজেলা স্বাস্থ্য কমপ্লেক্সে ভর্তি করা হয়েছে। অপর আহতদের প্রাথমিক চিকিৎসা দেওয়া হয়েছে। অন্যান্য আহতরা হলো আরমান আলী (৪০), গুলশান মিয়া ...